**Προσκληση για υποβολή εκδήλωσης ενδιαφέροντος**

**για τη μίσθωση ακινήτου στα Ιωάννινα (οδός Μιχαήλ Αγγέλου 6-8-10)**

**Η ΕΘΝΙΚΗ ΠΑΝΓΑΙΑ Α.Ε.Ε.Α.Π.** (εφεξής η «**Εταιρεία**») γνωστοποιεί ότι ενδιαφέρεται να εκμισθώσει κατάστημα ιδιοκτησίας της συνολικής επιφανείας περίπου 508τμ, το οποίο βρίσκεται στα Ιωάννινα επί της οδού Μιχαήλ Αγγέλου 6-8-10 και Βλαχείδη, ιδιοκτησίας της με ελάχιστο μηνιαίο μίσθωμα €6.600.

**Για το σκοπό αυτό, η Εταιρεία**

**Έως την Παρασκευή 28 Μαρτίου 2014 και ώρα 12:00΄**

**θα δεχτεί φακέλους με κλειστές προτάσεις μίσθωσης , στα Γραφεία της,**

**στην Αθήνα, οδός Καραγεώργη Σερβίας αρ. 6.**

Κάθε κλειστή πρόταση μίσθωσης (εφεξής «**Φάκελος**») παραδίδεται στα Γραφεία της Εταιρείας έως την ημέρα και ώρα που αναφέρεται. Κάθε Φάκελος θα περιλαμβάνει ευκρινώς τα στοιχεία του ενδιαφερόμενου, αναλυτική Πρόταση Αξιοποίησης, το προτεινόμενο μίσθωμα το οποίο θα πρέπει να ανέρχεται κατ’ ελάχιστον στα €6.600, λοιπούς όρους που θα υποστηρίζουν, κατά την κρίση του ενδιαφερόμενου, την πρόταση, δήλωση ότι έλαβε γνώση των όρων της παρούσας ανακοίνωσης, τους οποίους όρους αποδέχεται ανεπιφύλακτα, υπογραφή του ενδιαφερόμενου ή του νόμιμου εκπροσώπου του και ημερομηνία.

Μετά τη λήψη όλων των προτάσεων, η Εταιρεία θα προβεί σε απευθείας διαπραγματεύσεις με τους ενδιαφερόμενους.Η Εταιρεία διατηρεί το δικαίωμα να ματαιώσει, αναβάλει ή επαναλάβει τη διαδικασία επιλογής μισθωτή. Ομοίως διατηρεί το δικαίωμα μετά την εξέταση των προτάσεων μίσθωσης, είτε να αναδείξει τον επιλεγέντα μισθωτή και να κατακυρώσει τη μίσθωση του ανωτέρω ακινήτου, είτε να ματαιώσει ή επαναλάβει τη διαδικασία της επιλογής μισθωτή είτε να ζητήσει από όλους τους συμμετέχοντες στη διαδικασία ή από μερικούς εξ αυτών βελτίωση ή/και τροποποίηση των προτάσεων μίσθωσης για την ανάδειξη του επιλεγέντα μισθωτή.

Στους ενδιαφερόμενους θα δοθούν οι πληροφορίες που θα ζητηθούν για το ως άνω προς μίσθωση ακίνητο από τα Γραφεία της Εταιρείας στην Αθήνα, οδός Καραγεώργη Σερβίας 6, Όροφος 3ος, τηλέφωνα 210 33 40 165 (κα Νατάσα Βαρελά ή κα Λένα Κουμάντου).

**ΕΘΝΙΚΗ ΠΑΝΓΑΙΑ ΑΝΩΝΥΜΗ ΕΤΑΙΡΕΙΑ ΕΠΕΝΔΥΣΕΩΝ ΑΚΙΝΗΤΗΣ ΠΕΡΙΟΥΣΙΑΣ**